جمهورباشقانی رجب طیب اردوغان، ۲۸ - ۲۹ ژوئنده ژاپندا گئچیریله‌جک گ-۲۰ ذیروه‌سین‌ده آمریکا بیرلشمیش درولتلری پرزیدنتی دونالد ترامپ ایله اس-۴۰۰ هاوا ساوونما سیستملری و اف-۳۵ ساواش اوچاقلاری قونوسونو مذاکیره ائد‌جکلرینی دئدی.
پرزیدنت اردوغان، ایستانبول وحدالدین کؤشکون‌ده بعضی ژورنالیستلرله ائدیلن سوسیال مئدیا و تلویزیون اورتاق یایینیندا گوند‌مه دایر سواللاری جاوابلاندیردی.
اولوسلارآراسی کرئدی درجه‌لندیرمه قورولوشو مودیزین، تورکییه‌نین کرئدی پوئنینی دۆشورمه‌سینه توخونان اردوغان، تورک اقتصادی اوزرین‌دن ائدیلن سالدیریلاری اؤنجه‌کی ایللرده اولدوغو کیمی یئنه بوشا چیخاراجاقلارینی بیلدیردی.
تورکییه‌نین روسیادان آلاجاغی اس-۴۰۰لری آمریکانین دارتیشما قونوسو ائتدیگینه وورغو ائد‌ن اردوغان، بو سبب‌دن ده آمریکانین اف-۳۵لرین تورکییه‌یه تحویل وئریلمه‌مه‌سی کیمی بیر قونونو گوندمه گتیردیگینی بیلدیردی.
اردوغان،
"ایندی آی سونو گ-۲۰یه گئدیریک. اورادا دا بیزیم سایین ترامپ ایله گئچیرجگیمیز گؤروش وار. روسیا پرزیدنتی ولادیمیر پوتین ایله گؤروشوموز وار. یئنه بونلاری گؤروشه‌جییک. بونونلا یاناشی، ایکی‌لی ایلیشکی‌لریمیزی دانیشاجاییق. اورادان دا من چینه گئچه‌جه‌یه‌م" شکلینده دانیشدی.
پرزیدنت اردوغان چین‌ده ده تورکییه-چین ایلیشکیلرینی مذاکیره ائد‌جکلرینی دیله گتیردی.
